Zomi

Zomi

2021 VCE laivuanna a nei ding sangnaupangte hilhcianna

[2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx) sunga kihel VCE laivuannate tawh kisai ngaihsut piakna tawh a kithuahkhawm a nuai-a theihsaknate sim ding ahihi. A pualam VCE laisitna ah zat dinga kiphal van leh nate [A pualam VCE laisitna ah zat dinga kiphal van leh nate (Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx)), [VCAA thukhunte (VCAA rules),](https://vcaa.vic.edu.au/assessment/vce-assessment/Pages/ExaminationRules.aspx)  [2021 VCE laivuan hun ding sehna (2021 VCE examination timetable)](https://vcaa.vic.edu.au/administration/Key-dates/Pages/VCE-exam-timetable.aspx), leh [Atuamdang Diak Huhna (Special Provision)](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx) te tawh kisai khennate hoihtak encian in.

*Hih theihsaknate sangnaupangte a kipiak hangin, innkuanpihte/acing akemte in sep-leh-bawlziate thei in, VCAA in COVID ngahte zonna app (COVIDSafe) kizatna munah kisitnate nei ding hi cih zong theihsak nadinga kivaihawm ahi hi.*

VCE laivuannate VCE a nunung pen matngahzahte khentatna ah a thupi khatin kihel a, coronavirus (COVID-19) hangin VCE laivuannate na neih zawh keileh, Laivuanna Mat Ngahzah (Derived Examination Score - DES) kingen thei ding hi.

DES pen sanginn-bulphuh alaihawl laisitnate, laisinna ah apualam pan etcikna dangte, Ataangpi Theihna Laisitna (General Achievement Test - GAT) matngahzahte, leh sang pan a kipia thuah data-te tungtawn aa kituat ahi hi.

VCAA in a thumaan leh a uphuai resultte na ngahtheih nadingin sepzia-bawlzia dingte khentat khin hi.

Na sang pan a nuai-a te hong piakhin ahihlam na kiciatsak kul ding hi:

* Laivuan ni ding a kigelh nang ma aituam **Sangnaupangte Laivuanna/Laisitna Hunsehna (Student Examination/Assessment Timetable)** copy khat, tua khit teh laivuanna khatciat aiding DES siauhna lai ap nunung ding nite; a kilawmna munah
* VCAA in Athupidiak Laivuanna Vaihawmnate (Special Examination Arrangements) phalna a piakkhitna muna laivuanna ading **Athupidiak Laivuanna Vaihawmnate Theihsakna laidal (Special Examination Arrangements Advice slip)** copy khat.

**VCE laivuannate COVIDSafe bawl theih nadingin bang lampite kizang ding hiam?**

Pilnasinna lam a vaihawmte thupiakna bangin, VCE laivuannate na sanginn ahihkeileh a mundang khatah kinei ding hi. Victoria gamke sanginnte leh tansang pilnasinna vaihawmte khempeuh in COVID natna COVIDSafe Plan a neih ding uh kisam hi.

Victoria Gamke Cidamnalam Vuangyi (Victorian Chief Health Officer) in a thukimpih kidop kidalzia dingte,
laivuanna ding munte sangnaupangte, a uk supervisor-te leh sang zum nasemte khempeuh ading cidamhuai in, (COVIDSafe) ahih hamtang nadingin kivaihawm ding hi. Kikep kidalzia dingte sungah a kihel te in:

* vaitun minsazian ciaptehna;
* Khat leh khat pumpi kihalin om ding a kisam bangin mipi tawh kisai mun vaihawm ding, 4 square metre sungah sangnaupang khat ciangtan ding a kisam bangin zui ding,
* laivuan ma leh laivuan khit simin, sabuai leh tutphahte zatuikap ding, tua banah nisim pongman a kizang khut tawh letna munte zong siangtho sak ding.

**COVIDSafe hih nadingin bang cih ding kisam hiam?**

**Sep dingte**:

* Pumpi poimawhna ahihkeileh cidamlohna khatpeuh hangin theihsiamna hong kipia ahih keibuang leh, muktuam (mask) thuah in, na nak leh na kam khuh ding, Victoria gamke sanginnte ading tulaitak hilhnate zui ding. Laivuan hunsung tawntung sanginn na tun ciang leh na ciahkhak kik ciangin, maidalna (face mask) thuah hamtang den ding.
* Tua munah sungtum, pusuahnate a kipan, khut silsiang zelzel ding; leh
* Khat leh khat pumpi kihalin om ding, midangte tawh a tawmpen 1.5 metres kihalin om tawntung ding.

**A zenzenin coronavirus (COVID-19) thuakzawhlohna a piangsak thei pumpi poimawhna, cidamlohna, ahihkeileh adang damlohna ka neih leh bang cih ding?**

Coronavirus (COVID-19) hangin nakpitakin damlohna a piangsak thei pumpi poimawhna, cidamlohna, ahihkeileh damlohna dang na neih leh, na sang tawh Atuam Vivel Laivuanna Vaihawmnate (Special Examination Arrangements) kikupkhop ding ahihi. Amun zui-in a kilawm a kituak cidamna leh kidopzia dingte a kivaihawm sanginnte/sanghuangte ah tuamomin laiphi khuan hong pia thei ding hi.

**Laivuan hun nipikal sung, ahihkeileh laivuan ni ding ah dam loin om leng bang cih ding?**

Na ci nuamlo ahihkeileh coronavirus (COVID-19) natna kilang (symptom) na neih leh laiphi dingin **pai kul ngiat lo hi**, ahizongin, a nasia lo cihbangte:

* anam zalo ahihkeileh ankam limlo, ahihkeileh anam, a limna kilaih;
* cisa, khuasik ahihkeileh khua-ul kai
* bukkhuh, gawlna, ahihkeileh naptui
* husamh naklah cihte leh
* lutangna, cilehsa na, sungnim, lua, sungpai cihte zong natna kilatna (symptom) in kingaihsun thei hi.

Hih natnate lakah khatpeuh na neih leh ngaihsutpiakna ngah thuah nadingin na sanginn hopih in. A manlang theithei in COVID-19 kisit inla aphi na ngak sung inn ah om in. Kisitna mun ahihkeh sazian ciaptehte VCE sangnaupang na hihlam gen in. Banghang hiam cih leh VCE sangnaupangte kisitna phi a manlang thei penin ngahsak theih nadingin kisit masa hi.

COVID-19 **natna** kisitna phi a ngaklai na hih leh inn ah na om hamtang ding kisam hi.

Amun na tun ciangin coronavirus (COVID-19) natna kilang (symptom) a om leh, muntuam khatah hong kingak sak ding hi, ahihkeileh na nulepa/hong cing hong kemte samin hong dawnsak ding hi.

**Laivuan ding ni in coronavirus COVID-19 natna kilang (symptoms) te hangin na ci a nop keileh, laiphi kul ngiat lo hi.**

Kisit a, aphi result na ngah masiah inn ah om ding ahihi. Laiphi dingin na pai theih kei zenzen leh, DES na ngen thei ding hi.

VCE laivuanna na phina hangin, nang pen COVID-19 nei lo cihna leh, COVID-19 tawh a kizom a kipawl natna bangmah nei lo cih zong a kipsak na hihi.

**Adang koici bang dinmunte ah laiphi huailo hiam?**

Laivuan ding ni-in na ci a noploh banah, COVID-19 kisitna positive na hi a, ahihkeh COVID-19 **natna** kisitna phi a ngak na hi zongin, laivuanna **phi loh hamtang ding** ahi hi. Tua bang dinmunte ah, DES na ngen thei ding hi.

**A Kisawhkhacil Primary Close Catact (PCC) in hong kiciapteh leh bang cih ding?**

Cidamna Zum (Department of Health) in A Kisawhkhacil Primary Close Contact in a kiciamteh sangnaupangte in a sanginn uh ah a kisehsa sangkhan sungah laivuannate phi thei ding uhhi.

Nang pen A Kisawhkhacil (Primary Close Contact) in hong kiciapteh leh, Cidamna Zum (Department of Health) ii makaihnate bangin na zuih ding kisamin, na zuih hamtang ding geelna vaihawmnate na telcian nadingin na sang pan in hong hopih ding hi. A kihel thute in:

* Natnadalna zatui a cingin a kisun khin a, a cingin a kisun nai kei zongin kituamkep ding leh COVID-19 kisit ding kisam; tua bannah
* Laivuanna na neih ni simin khualzinna, cidamna leh bitna dingin zuih dinga kisamte

**Coronavirus (COVID-19) hangin DES siauhna ah bang evidence lakding kisam hiam?**

Laiphi ding hong kikhaam ahihkeileh coronavirus (COVID-19) ziakin laivuanna hong kikhaktan in ahihkeileh na gamtat luhekzia nakpitakin hong nawngkai sak aa leh DES kingen thei ding hi.

Lahding evidence kisamte sungah a kihelte in:

* Sang pan laikhak/thu zaksaknate pia ding.
* COVID-19 kisit cih lakna teci – a pualam cidamna lam siamte sitna pan zato kilahna lai cih bang.

**COVID-19 hangin sang khakna**

Coronavirus (COVID-19) ziakin tawmvei sung sang kikhakin, tua huhau-in laivuannate khat ahihkeileh a tungsiah a kibawl thei keileh, na suplawh loh nadingin na sang in VCAA tawh khut kilenin na semkhawm ding hi. Tua bang thu a om leh, DES nget kul loding hi.

**Kei ading in bang lungsim cidamna leh lungnopna ding panpihna om ding hiam?**

VCE a pualam laisit hun sungin nang leh na innkuanpihte in lunggimna leh lungsim patauhna tuamtuamte na thuak thei ding uhhi. Pawlkhat in hih lungsim ngaihsutnate pan thalawpna ngah thei mah ta leh, adangte in innkuanpih, lawmlehgualte, muanhuai sia khat, zato lam ahihkeh lungsim cidamna lam siamte kiangpan panpihna kisambeh thei hi.

Zato siavuan, lungsim cidamnalam siavuan tawh na kilah ngei khit leh zong, nang, na innkuanpih, lawmlehgualte ahihkeileh sang in patauh lunghihmawhnate nei kha ding uh a, thalawptak semin sepzia bawlziate thaksuaksak nadingin ‘kisit’ ding hun hoih khat zong hi thei kha ding hi.

Na ngahtheih ding panpihna tampi om hi. Tuate in:

* [Lungsim cidamna vante (Mental health toolkit) (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

<https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**Kisit ma-in a lauhuai loh nang koici bangin om thei ding ka hiam?**

Victoria gamke mi kum 12 leh a tungsiah khempeuh tu-in [COVID-19 natnadalna zatui kisun thei ta hi](https://www.coronavirus.vic.gov.au/vaccine). Natnadalna zatui kisutna in COVID-19 natna a kibehlapthuah nawnloh nading leh a kilawh nawnloh nadingin nang leh nang, na innkuanpih leh ih sanginn kidal nadingin hoihpen hi.

Natnadalna pen laivuan theih nang kisutloh phamawh hilo hi. Ahi zongin, na zatui siavuante hong genna munte lobuang ah natnadalna kisut ding nakpitakin tha kipia hi. Natnadalna kisutna tawh kisai leh nang mimal cidamna tuamtuam tawh kisai dotnop na neih leh na siavuante tawh kiho in.

Sangnaupang khempeuh in laivuan ma-in a khatveina kisutna ding sazian a piakkholh ding uh kihanthawn hi. Laivuan ding ni, ahihkeh laivuan ma a zanni in a khatveina natnadalna zatui kisutloh hoih kici hi. Laivuan sungin tawl, lutangna, cilehsa na, cisa, khuasik, guhlehtang na cih bang nunggu (side effect) khauhlo mi khempeuh thuak cinatnate tawh kipelh nading ahi hi.

Thulehla kicingzaw theih nadingin, Cidamna Zum (Department of Health) website ah pai in: [Naupangte leh kum sawm tungsiahte ading natnadalna zatui kisutna tawh kisai thute | Coronavirus Victoria](https://www.coronavirus.vic.gov.au/vaccination-information-children-and-teenagers). Hih sungah a kiletkhia thulehlate kihel hi: [COVID-19 natnadalna zatui | Coronavirus Victoria](https://www.coronavirus.vic.gov.au/translated-information-about-covid-19-vaccines) tawh kisai [a kiletkhia thulehlate.](https://www.coronavirus.vic.gov.au/translated-information-about-covid-19-vaccines)

COVID-19 tawh kisawhkhak loh nadingin, laivuan kipat ma a ni leh nipikal cihbang sapin a hi thei zahin COVID-Safe ding tha kipia hi. Hih sungah ahih theih leh a kilehsut kilehto tamna mipi paina munte, mitamna munte, ahihkeh mipi tuan khuasung kikawmnate kihel hi.

**Nulepate/acing akemte ading bang resource teng kingah thei hiam?**

Naupangte a hoih pena panpihzia ding theih nang pen nulehpate ading khatveivei haksa thei hi. Nulepate leh acing akemte ading resource te in:

* [Naupangte cidamna leh lungnopna piak theih nading theihding kisamte](https://www.education.vic.gov.au/parents/family-health/Pages/your-childs-wellbeing.aspx#:~:text=Maintain%20good%20relationships%201%20Share%20family%20memories%20and,your%20child%20stay%20connected%20to%20friends%20is%20important.).
* [Laisinte Ngaihding (Podcast) Khat-khit-khat Piakna](https://raisingchildren.net.au/guides/podcasts-and-webinars/podcasts).

**Koi munah thulelate ki-en beh thei ding?**

Cidamnalam theihsaknate a kicingzaw aa theih nadingin, nai 24- COVID-19 hotline 1800 675 398 ahihkileh na NATNA TUAMTUAM SIAVUAN (GP) te kihopih thei hi, ahihkeileh Cidamna Zum (Department of Health) website ah ki-en thei hi: <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.